open-index/open-wikipedia-markdown huggingface dataset:
כחלון השיטה

**כַּחְלוֹן הַשִּׁטָּה** (שם מדעי: *Azanus ubaldus*, שם קודם: **כחליל השיטה**) הוא פרפר-יום המשתייך למשפחת הכחליליים. כחלון השיטה הוא מין ממוצא אפריקאי אשר חדר לאזורנו דרך השבר הסורי אפריקאי זהו מין טרופי אשר מצוי באזורים יבשים ערבתיים ומדבריים. כחליל השיטה הוגדר בשנת 1782 על ידי פרטים שנמצאו בסרי לנקה. 

כחלון השיטה הוא ממיני הפרפרים הקטנים בעולם. המין מתאפיין בעלי דו-פרצופיות או דו-צורתיות זוויגית. הזכרים כחולים והנקבות חומות אפורות. חלק הכנף התחתון אפור בהיר עם קווים כהים, בחלקן התחתון של הכנפיים האחוריות ישנן נקודות כהות קרובות לגוף הפרפר ושתי נקודות כהות בשפת הכנף החיצונית.

## אזור מחיה
הפרפרים הבוגרים מעופפים סביב ענפי שיטה סלילנית ושיטת הנגב המהווים צמחים פונדקאים למאכל לזחלי הפרפר אשר ניזונים מכפתורי הפרחים. תפוצתו: דרום תוניס, חופי חצי האי ערב, חצי האי סיני, הודו וסרי לנקה. כחליל השיטה תועד לראשונה בישראל באזור תמנע על ידי דובי בנימיני.

בישראל הוא מצוי בעיקר בדרום הארץ (נצפה באזור באר שבע באזור נחל סוללים), בשדה בוקר, באזור המכתשים, בים המלח ובעין גדי. שני פרטים של כחליל השיטה נצפו בשנת 2011 בירושלים.

הפרפרים הבוגרים נראים בערבה החל מחודש פברואר ולאורכה של השנה עד דצמבר ומקימים כמה דורות במהלך השנה. באזור הר הנגב נצפה מטיל ביצים על שיטה אוסטרלית. בתצפיות בכחלילי השיטה באזור הנגב התברר שאוכלוסיות הפרפר אינן שורדות את ירידת הטמפרטורה בחורף.

## שלבי התפתחות
### הביצה
ביצה לבנה, עגולה, שטוחה ובעלת זיזים. קוטר הביצה 0.5 מ"מ. היא מוטלת יחידה בין ניצני הפרחים של השיטה.

### הזחל
הזחל הבוקע מהביצה צבעו לבן עם ראש שחור והוא שעיר, עם גדילתו משתנה צבעו לירוק ולחום ירוק, השינוי הצבעוני מקנה לו הסוואה טובה על ענפי השיטה. הוא ניזון מכפתורי הפרחים.

### הגולם
בדומה לגלמי מיני כחליליים רבים גם גולם כחליל השיטה הוא מטיפוס גולם החגורה.

## לקריאה נוספת
* דובי בנימיני, **מדריך הפרפרים בישראל**, כתר, 2002, מהדורה שישית 2010, עמ' 180 - 181.
* דובי בנימיני, **גינת הפרפרים בישראל**, כתר, 2009, עמ' 216.
* יצחק איזנשטיין, **פרפרי ארץ ישראל**, הוצאת המחבר, 2003, עמ' 225.
* יצחק איזנשטיין, **על פרפרים וצמחים בישראל**, הוצאת משרד הביטחון, עמ' 130 -131.
* ביטאון אגודת חובבי הפרפרים - תיאור תצפית על ידי ד"ר צביקה אבני, כרך כז'(2) תשע"א, נובמבר 2010, עמ' 23.

## קישורים חיצוניים

* תצפיות פרפרים - אתר דיווח ומידע
* כחליל השיטה באתר עמותת מן השדה

## הערות שוליים

קטגוריה:כחליליים
קטגוריה:ארץ ישראל: פרפראים
קטגוריה:הודו: חרקים
חודל

**חודל** (פולנית: **Chodel**) הוא כפר באזור ההיסטורי של פולין קטן וכיום במחוז אופולה לובלסקיה בפרובינציית לובלין בדרום מזרח פולין, כ-35 ק"מ מדרום מערב לבירת הפרובינציה לובלין. בכפר הריסות של כנסייה ישועית שהתקיימה בכפר במאה ה-18 וכן שרידי בית קברות יהודי.

## היסטוריה
בין השנים 1517–1824 החזיק הכפר בזכויות עיר, ושוב בין השנים 1838–1870. במהלך מלחמת העולם הראשונה התנהלו סביב היישוב ובתוכו קרבות כבדים בין צבא האימפריה הרוסית לבין צבאות האימפריה האוסטרו-הונגרית והקיסרות הגרמנית. על גבעה ממערב לעיר קיים בית קברות ובו טמונים חלליהן של קרבות אלה. 

[שמאל|ממוזער|250px|הריסות הכנסייה ה[ישועים|ישועית בחודל]]

## יהודי חודל
לפני הכיבוש הגרמני במלחמת העולם השנייה חיו בחודל כ-770 יהודים, כמחצית מתושבי המקום. 
בספטמבר 1939 כבשו הגרמנים את חודל. גטו הוקם בכפר, ככל הנראה בסוף 1940 או בתחילת 1941, ובו רוכזו יהודי חודל ופליטים שהגיעו מיישובים סמוכים - בסך הכל כ-1,600 יהודים. 
במאי 1942 נרצחו מאות מיהודי הגטו והיתר הועברו לגטו אופולה לובלסקיה ומשם גורשו לסוביבור. יהודים גרמנים שהובאו לחודל ביוני 1942 גורשו משם בספטמבר 1942 לבלז'ץ.

## קישורים חיצוניים

* 
* חודל באתר מרכז מורשת יהדות פולין
* 
* 
* 

קטגוריה:לובלין (פרובינציה): יישובים
קטגוריה:לובלין (פרובינציה): עיירות יהודיות
קטגוריה:גטאות בפולין
כפיפת בטן

ממוזער|כפיפות בטן
ממוזער|שמאל|300px|הצורה הקלאסית והפשוטה ביותר של כפיפת בטן
**כפיפת בטן** (ברבים: **כפיפות בטן**) היא תרגיל התעמלות פיזית נפוץ, המבוסס על הפעלת מסתו של פלג הגוף העליון על שריר הבטן כנגד כוח הכבידה.

כפיפות בטן מיועדות לחזק בעיקר את קבוצת שרירי הבטן הכוללים את: שריר הבטן הישר, שריר הבטן המלוכסן החיצוני, שריר הבטן המלוכסן הפנימי והשריר הרחב בטני.

תרגיל זה פופולרי היות שאפשר לבצע אותו בכל מקום וללא ציוד מיוחד. בארגונים המבוססים על משמעת (כגון בית סוהר או צבא) משמש התרגיל גם כצורת ענישה. עד לא מזמן התרגיל היווה חלק מהציון הכולל של הנבחנים בבוחן בר אור בצה"ל (ביחד עם ריצה ושכיבות סמיכה).

התרגיל מתבצע בצורה הבאה:
* מצב התחלתי: בשכיבה על הגב על הקרקע כאשר הברכיים כפופות.
*עלייה איטית של הגו לכיוון ברכי המתעמל (עד כמה שניתן) וירידה איטית ומבוקרת חזרה (גב ישר);
* שמירה על מקום הרגליים ללא תזוזה;
* בעת העלייה יש להוציא אוויר ובעת הירידה להכניס. הדבר נובע מהעובדה שבתרגיל ספציפי זה פעולת השריר היא בעלייה (כיפוף הבטן) והחזרה היא בירידה (ירידה למצב של שכיבה), בניגוד לעבודה עם משקוליות, לדוגמה;
* עבודה בסטים: למשל 5 סטים של 40 חזרות בכל סט;
* מנוחה של 30–60 שניות בין כל סט.

ממוזער|שמאל|300px|דרך נוספת לכפיפת בטן (צדדית)
ישנם סוגים שונים של כפיפות בטן:
* כפיפות בטן כאשר רגליו של המתאמן (החל מהברך ומטה) מונחות על כיסא וזה תחליף לקיפול הרגליים;
* כפיפות בטן כאשר רגליו של המתאמן (החל מהברך ומטה) מאונכות ליתר הרגל כך שהן מונחות באוויר (דבר זה מפעיל לחץ נוסף על שרירי הבטן ומעצים את האפקט של התרגיל);
*כפיפות בטן בשילוב תנועת רוטציה בעמוד השדרה יגדילו את מעורבותם של שריר הבטן המלוכסן החיצוני ושריר הבטן המלוכסן הפנימי.

ישנן דרכים רבות ומגוונות למיקום הידיים בעת התרגיל:
* כפיפות בטן כאשר כפות ידיו של המתאמן מונחות מאחורי אוזניו;
* כפיפות בטן כאשר כפות ידיו של המתאמן מונחות מאחורי צווארו;
* כפיפות בטן כאשר כפות ידיו של המתאמן מונחות באוויר;
* כפיפות בטן כאשר כפות ידיו של המתאמן מונחות מאחורי ראשו;

בעוד כפיפת בטן היא תרגיל דינמי לשרירי הבטן, קיימים גם תרגילים סטטיים לאותה קבוצת שרירים, כגון פלאנק.

## חשיבות ביצוע כפיפות בטן
ביצוע נכון של כפיפת בטן מחזק את שרירי הבטן בגוף, משטיח את הבטן מבחינה אסתטית ומונע בעיות בריאותיות באזור. בנוסף, כדי לייצר יציבה נכונה עלינו לחזק את הבטן כך שתתמוך כראוי בעמוד השדרה המותני ותייצר מתח שרירי שימנע עומס יתר. העומס עלול להביא לגרימת נזק ומתבטא באי-נוחות, במתח שרירי ובהמשך בכאב ובמוגבלות. ביצוע כפיפות בטן בצורה לקויה עלול גם כן לגרום נזק לגוף שלנו ברצפת האגן ובגב התחתון. אין זה אומר שלא צריך בכלל לעשות כפיפות בטן, אך כן יש לעשות זאת בצורה נכונה ובמידה, ולהוסיף לחיזוק הבטן תרגילים רבים אשר מייצבים את הבטן בצורה איזומטרית.

## ראו גם
* כושר גופני

## קישורים חיצוניים

* המדריך המרוכז לחיזוק שרירי הבטן, פיטנסופיה, 20 באפריל 2020
* המדריך המלא לכפיפות בטן באתר יוטיוב
* 
*

## הערות שוליים

קטגוריה:פעילות גופנית
קטגוריה:תרגילי התעמלות
קטגוריה:בטן
אילדפונסו פלקונס

**אילדפונסו פלקונס דה סיירה** (בספרדית: **Ildefonso Falcones de Sierra**; נולד בברצלונה, 1959) הוא סופר ספרדי, ועורך דין. מחבר הרומנים ההיסטוריים: "הקתדרלה ליד הים", "היד של פאטימה", ו"המלכה היחפה" (La reina descalza).

ספרו הראשון "הקתדרלה ליד הים" (2006) עוסק בקטלוניה בימי הביניים, והיה לספר הנמכר ביותר בספרד בשנת 2007. ספרו השני "היד של פאטימה", שנכתב על רקע מרד המוריסקים (1568) ובעקבותיו גירוש המוריסקים (1609), היה אף הוא לרב-מכר; ביום ההפקה, 10 ביוני 2009, נמכרו 50,000 עותקים מהספר. המהדורה העברית של ספריו יצאה לאור בהוצאת כנרת זמורה-ביתן דביר.

## ביוגרפיה

בנערותו היה פלקונס אלוף בקפיצות ראווה, אך קריירת הרכיבה שלו הסתיימה עם מותו של אביו בגיל 17.

פלקונס משמש כעורך דין מומחה למשפט אזרחי. הוא מתגורר כיום בברצלונה, עם אשתו וארבעת ילדיהם.

## ספריו
* **[[הקתדרלה ליד הים]]** (בספרדית: 2006, בעברית: 2008). הספר תורגם ללמעלה מ-30 שפות. ונמכר ביותר מ-2 מיליון עותקים.
* **[[היד של פאטימה (ספר)|היד של פאטימה]]** (בספרדית: 2009, בעברית: 2011)
* **[[המלכה היחפה]]** (בספרדית: La reina descalza, 2013, בעברית 2013)
* **יורשי הארץ** (בספרדית: 2016, בעברית: 2018)(בספרדית הספר נקרא: Los herederos de la tierra) - ספר ההמשך לספרו הקתדרלה ליד הים.

## הוקרה
בשנת 2010 נקרא על שמו רחוב בכפר חובילס (Juviles) שבגרנדה, בו מתרחש חלק מרכזי מעלילת ספרו "היד של פאטימה".

## קישורים חיצוניים

* 

* האתר הרשמי של אילדפונסו פלקונס בגרסתו האנגלית
* [ספריו של אילדפונסו פלקונס דה סירה](http://merhav.nli.org.il/primo_library/libweb/action/search.do?fn=search&vl(freeText0)=פלקונס+דה+סירה+אילדפונסו&tab=default_tab&mode=Basic&scp.scps=scope%3a(NNL)&vid=NLI&vl(169492597UI1)=all_items&vl(127845559UI0)=creator), בקטלוג "מרחב" של הספרייה הלאומית
* ספריו של אילדפונסו פלקונס דה סירה, בקטלוג הספרייה הלאומית של גרמניה
* ריאיון עם פלקונס 
* ריאיון עם אילדפונסו פלקונס דה סיירה, וביקורת על ספרו 
* 
* 

## הערות שוליים

קטגוריה:סופרים ספרדים
קטגוריה:ברצלונה: תרבות
קטגוריה:ברצלונה: אישים
קטגוריה:ספרדים שנולדו ב-1959
קרקשי הסנה

**קַרְקָשִׁי הַסְּנֶה** (שם מדעי: *Iolana alfierii*; שם קודם: **כחליל הקרקש**) הוא פרפר יום מדברי המשתייך למשפחת הכחליליים.

הפרפר מעופף בקרבת שיח הקרקש הצהוב המהווה את הצמח הפונדקאי אשר מזרעיו, המצויים בתרמיליו, ניזונים זחלי הפרפר.
קַרְקָשִׁי הַסְּנֶה הוא מין אנדמי לאזורים המדבריים בסיני, בנגב המרכזי, בהרי אדום, ובאזורים שונים בחצי האי ערב. המין הוגדר בשנת 1948 על ידי בחינת פרטים שנמצאו ליד סנטה קתרינה באפריל 1940.

קרקשי הסנה הוא אחד ממיני הכחליליים הגדולים בישראל. מין זה מתאפיין בדו-צורתיות זוויגית. הזכר כחול מבריק עם שוליים שחורים בולטים. הכנפיים בצידן התחתון אפורות ומעוטרות בנקודות. הנקבה בעלת כנפים חומות בצידן העליון, ודומה לזכר בצידן התחתון של כנפיה.

## אזור מחיה
אזורים מדבריים בקרבת שיחי קרקש צהוב. הפרפרים הבוגרים מופיעים בהר הנגב בסוף פברואר ומעופפים סביב שיחי הקרקש עד לתחילת חודש אפריל ובסיני (הרי סיני, דרום סיני) מתאחרת פעולתם עד לסוף אפריל.
ממוזער|קַרְקָשִׁי הַסְּנֶה זכר (Iolana alfierii)

## שלבי התפתחות
### הביצה
הביצה לבנה ירקרקה ושטוחה - בעלת מעין מבנה קשקשי רעפי. נקבת קַרְקָשִׁי הַסְּנֶה מטילה את הביצים כאשר היא מחדירה את צינור ההטלה לתוך הפרח, בקצה בטנה ישנו מעין "פותחן" המותאם לפתיחת הפרח המכונה - "עלעל מול-נרתיקי"(Lamella antevaginalis). הנקבה מטילה על פרחים יבשים או פרחים בשיא תפרחתם כדי להתאים את בקיעת הזחלים להתפתחות התרמילים והזרעים ובכך להבטיח את הישרדותם.

### הזחל
הזחל מגיח כתום וראשו שחור ובשיא גודלו צבעו לבן קרמי. מתפתח בתוך התרמילים מוגן ממזיקים ומטורפים, בתרמילים הזחלים ניזונים מזרעי הקרקש. בהיעדר מזון נגיש הזחלים נעשים קניבלים וטורפים את בני מינם. הזחלים הבוגרים עוזבים את השיח חודרים לאדמה ובה הם מתגלמים.

### הגולם
הגולם חום ומצוי מוגן מטורפים וממזיקים בתוך האדמה. הגולם נכנס לדיאפאוזה עד לאביב הבא.

ממוזער|שיח קרקש צהוב (Colutea istria) בנחל אליאב, 5 באפריל 2014

## השמירה על קַרְקָשִׁי הַסְּנֶה בישראל
בעקבות רעיית יתר של הצמח הפונדקאי שלו (קרקש צהוב) חלה ירידה בתפוצת המין, הוא נחשב לנדיר ונמצא בין 14 מיני הפרפרים המוגנים בישראל.

## לקריאה נוספת
* דובי בנימיני, **מדריך הפרפרים בישראל**, כתר, 2002, מהדורה שישית 2010, עמ' 202 - 203.
* דובי בנימיני, **גינת הפרפרים בישראל**, כתר, 2009, עמ' 203.
* יצחק איזנשטיין, **פרפרי ארץ ישראל**, הוצאת המחבר, 2003, עמ' 228-226.
* יצחק איזנשטיין, **על פרפרים וצמחים בישראל**, הוצאת משרד הביטחון, עמ' 141-140
* דובי בנימיני, **ביטאון אגודת חובבי הפרפרים בישראל**, כרך כט' אייר תשע"ב - מאי 2012" -" "פותחן הקופסאות" הסודי של נקבות כחליל הקרקש ושל הסוג Iolana - מאמר מאת דובי בנימיני, עמ' 80 -84.

## קישורים חיצוניים

* תצפיות פרפרים - אתר דיווח ומידע
* "כחליל הקרקש" באתר "פרפרים במדבר" - שדה בוקר - מאת אביתר פיינגולד

## הערות שוליים

קטגוריה:בעלי חיים שתוארו ב-1948
קטגוריה:טקסונים שתוארו בידי אדוארד פ. וילטשייר
קטגוריה:כחליליים
קטגוריה:פרפרים מוגנים בישראל
קטגוריה:ארץ ישראל: פרפראים
פרויקט המוח האנושי

[שמאל|ממוזער|אירוע הפתיחה של פרויקט המוח האנושי התקיים בשנת 2013 במרכז הלמידה רולקס ב[אקול פוליטכניק פדרל דה לוזאן|אקול פוליטכניק פדרל בלוזאן, שווייץ]]

**פרויקט המוח האנושי** (HBP) הוא מיזם מחקר מדעי אשר מטרתו היא לבנות גישה חדשה לחקר המוח. חלק מגישה זו מהווה הניסיון לרכז ולחבר את המידע על המוח ולדמות את המוח באמצעות מחשבי על. זאת כדי להבין טוב יותר כיצד חלקיו של המוח יוצרים, במשותף,
מוח מתפקד. הפרויקט נולד בעקבות פרויקט המוח הכחול ויעדו הוא יצירת מודל ממוחשב של רשת בקליפת המוח של היונק. פרויקט המוח האנושי
מתכוון גם לדמות במחשב טיפולים תרופתיים, ולבנות טכנולוגיה המבוססת על מבנה מוח. פרויקט מוח האדם החל באוקטובר 2013,
המיזם מתואם על ידי פרופסור הנרי מרקרם, ממכון המוח והתודעה במכון הטכנולוגי בלוזאן, שווייץ, וממומן על ידי האיחוד האירופי. תקציבו מסתכם בכמיליארד אירו.

למיזם שלוש מטרות עיקריות:
*שילוב והדמיית נתונים על מוח האדם.
*ביסוס נתונים והבנת מחלות נירולוגיות ופסיכיאטריות.
*תכנון ובניה של מחשבי עתיד בהשראת המוח.

המיזם כולל מאות חוקרים מ־135 מוסדות, שבהם שותפות 26 מדינות. בפרויקט לוקח חלק גם צוות ישראלי ובראשם פרופסור עידן שגב מהאוניברסיטה העברית המתמחה בחישוביות עצבית.

## ראו גם
* מוח
* מוח (קוגניציה)
* בינה מלאכותית
* רשת עצבית מלאכותית
* רשת עצבית

## קישורים חיצוניים

* 

* ג'ניפר היקס, להבין את עצמנו: הושק פרויקט חקר המוח האנושי הגדול בעולם, 8.10.2013, באתר פורבס ישראל
* הנרי מרקרם, מדעי העצב – פרויקט המוח האנושי, 24.9.2012, באתר כתב העת סיינטיפיק אמריקן ישראל
* 
* 

קטגוריה:בינה מלאכותית
קטגוריה:המוח
קטגוריה:מערכת העצבים המרכזית
צא מזה

**צא מזה** (בעונה השנייה נקראה: **נראה אותך**) הוא שעשועון ריאליטי קומי, טלוויזיוני ישראלי אשר שודר בערוץ 2 בזכיינית קשת בשתי העונות הראשונות.
לאחר פיצול ערוץ 2 העונה השלישית משודרת בערוץ 12. העונה הרביעית של התוכנית עלתה ב-16 באפריל 2022.
ממוזער|150px|לוגו העונה השנייה

## היסטוריה
את הפורמט בגרסתו הישראלית הגה יגאל שילון ומנחים אבי נוסבאום ושי גולדשטיין (שהוחלף בעונה השלישית בעדי אשכנזי) בשעשועון מצלמה נמצלמה נסתרת שמשתתפיו כאילו נקלעים אליו לגמרי במקרה. עם הגעת המשתתף למקום הוא מופנה לחדר צדדי שם מציעים לו המנחים להשתתף במשחק, ללא ידיעת בת או בן זוגו. בפועל, המשתתף נבחר מראש להשתתף בתוכנית ומעמיד פנים שהוא נבחר במקרה. במהלך המשימה עליו להישמע להוראותיהם ולמלא אחריהם בקפידה. במידה שיעמוד במשימות שיוטלו עליו, יוכל המתמודד להרוויח אלפי שקלים.

הפורמט מתרחש במקום ציבורי; בעונה הראשונה – מסעדות, בעונה השנייה – בתי מלון, ובעונה השלישית שילוב של מסעדות ומקומות אירוח.

דירוג הזכייה הוא 500 שקלים לאחריו 1,000 שקלים, 2,500 שקלים, 5,000 ועשרת אלפים שקלים.

לאחר הגעה לסכום זכייה של 2,500 שקלים ומעלה קיימת נקודת יציאה, בה ניתן לצאת מההשתתפות ולצבור את סכום הזכייה, במידה והמשתתף בחר לצאת שלא בנקודת יציאה, או במידה והפרטנר גילה את ההשתתפות במשחק ו/או גילה את קיומה של האוזניה, המשתתף מפסיד את הכסף ויוצא מן המשחק.

העונה הראשונה – עונת בתי הקפה ומסעדות, שודרה בשנת 2010, בסוף שנת 2013 עלתה עונה שנייה – עונת בתי המלון ובסוף 2021 עלתה העונה השלישית - עונה משלבת.

פורמט התכנית עורר עניין בינלאומי, נמכר על ידי קשת אינטרנשיונל בין השנים 2010–2020 לעשרות מדינות תחת השם Deal With It, ושודר ברבות מהן, בין היתר בטורקיה, קנדה, גרמניה, יוון, רומניה, ברזיל ופרו. ב-2013, עלה השעשועון באדפטציה אמריקאית ברשת TBS, וזכה להצלחה, כשבפרק ההשקה צפו למעלה מ-2 מיליון איש. ב-2019, עלה בגרסה איטלקית ב-Canale Nove, בגרסה אסטונית ב-Kanal 2, ובגרסה סלובנית ב-Planet TV. בינואר 2020, הפורמט הופק ושודר בעונה חדשה לאחר מספר שנים בערוץ Televisa המקסיקני.

ב-13 בספטמבר 2021 חזרה התכנית לעונה השלישית, בהנחיית אבי נוסבאום ועדי אשכנזי, ושוב נקראת "צא מזה".

## גרסאות עולמיות

## קישורים חיצוניים
* 

* 
* אתר נראה אותך

## הערות שוליים

קטגוריה:תוכניות טלוויזיה ישראליות
קטגוריה:שעשועוני טריוויה בטלוויזיה
קטגוריה:שעשועוני טלוויזיה
קטגוריה:תוכניות מתיחות ישראליות
קטגוריה:תוכניות טלוויזיה ישראליות שעלו לשידור בשנת 2010
קטגוריה:ערוץ 2: תוכניות וסדרות
קטגוריה:קשת: תוכניות וסדרות
קטגוריה:ליונסגייט: סדרות טלוויזיה
קטגוריה:סדרות טלוויזיה אמריקאיות שעלו לשידור בשנת 2013
עקב (הנעלה)

[250px|ממוזער|[כפות רגליים עם נעלי עקב.]]
**עקב** הוא בליטה בגב הנעל הנמצא מתחת לעקב כף הרגל. עקבים משמשים לשיפור האיזון בנעליים והגבהת הנעל, אך גם לשם מטרות דקורטיביות.

## היסטוריה
עקבים אינם המצאה מודרנית. להפך, לעקבים היסטוריה ארוכה ועשירה, בעבור נשים כמו גם גברים.
ממוזער|נעל נשים עם "עקב לואי", 1760-1765.
אף על פי שנעלי עקב נצפו בציורי קיר מצריים עתיקים בקברים ובמקדשים, האזכור המוקדם ביותר של גברים או נשים הנועלים עקבים מגיע מפרס העתיקה.

נהוג לחשוב כי קטרינה דה מדיצ'י הייתה הראשונה לנעול עקבים לחתונתה עם דוכס אורלינס ב-1533. היא נעלה עקבים שיוצרו בפירנצה, וכתוצאה מכך, נעליים איטלקיות הפכו לנורמה בקרב נשות החצר הצרפתית. עם זאת, אזכור זה מוטל בספק, מאחר שתחילת התפתחות העקבים משוערת לשנות ה-80 המאוחרות של המאה ה-16 (זאת בהתבסס על ראיות חזותיות ופיסות קיימות).
סביב שנת 1660, סנדלר בשם ניקולס לסטג' עיצב נעלי עקב עבור לואי הארבעה עשר. כמה מהן היו בעלות עקבים שאורכם עלה על 10 סנטימטרים, ועוטרו בסצנות קרב שונות.

"נעלי לואי" הפכו לבסוף אופנתיות בקרב נשים. היום, המונח משמש לתיאור סוג ספציפי של נעלי עקב, דומות לאלו שננעלו על ידי מאדאם דה פומפדור, פילגשו של לואי החמישה עשר (נקראות גם "עקבי פומפדור").
הנטייה האופנתית לעקבים נמוכים לקראת סוף המאה ה-18 הושפעה רבות מהמהפכה הצרפתית: במהלך המהפכה, עקבים גבוהים נקשרו בעושר, ומאחר והעם ביקש להימנע מתצוגה של שפע הופסקה מכירת עקבים ברבים מן השווקים.
עד תחילת המאה ה-19 היו העקבים באופנה עבור שני המינים.

## בקרב גברים
על אף שנעלי עקב או מגפיים ננעלו לעיתים קרובות יותר על ידי נשים, בתקופות ומקומות מסוימים הם נחשבו לסטנדרט גם במלתחה הגברית, הן מסיבות פרקטיות הן כאביזרים אופנתיים.
רוכבים מונגולים היו בין הראשונים להשתמש בעקבים במטרה למנוע מרגליהם להחליק מהארכופות. ידוע גם כן כי השוחטים המצרים נעלו עקבים גבוהים כדי שלא לדרוך ישירות בפסולת. הפרעונים והאצילים במצרים העתיקה נעלו עקבים כייצוג לכוח ועוצמה.
שחקנים בתפקידים טרגיים בדרמה היוונית העתיקה נהגו לנעול את הבסקין, מגף גבוה שעוצב על מנת לשוות להם גובה לעומת שאר השחקנים.
הרומאים, גברים כמו גם נשים, נעלו סנדלים עם עקבי פלטפורמה, שנועדו למנוע מהנועל לדרוך בבוץ והזוהמה ברחוב. גטה, נעליים המבוססות על רעיון דומה, קיימות עדיין ביפן היום.
למגפי הבוקרים האמריקאיים, שפותחו לראשונה במאה ה-19 ופופולריים גם היום בחלקים מסוימים בארצות הברית, יש עקב כפול שמטרתו למנוע מרגל הרוכב להחליק מן הארכוף.
עקבי פלטפורמה היו פופולריים במיוחד בקרב גברים לאורך שנות ה-70 (של המאה ה-20).

## קישורים חיצוניים

קטגוריה:הנעלה
קטגוריה:עקב (איבר)
מייק ג'גו

**מיכאל (מייקל) ויליאם ג'גו** (אנגלית: **Michael William Jago** ; 1938–2006) היה קריקטוריסט ישראלי יליד בריטניה.

## קורות חיים
מייק ג'גו נולד בקורנוול שבאנגליה. אביו, ג'ו ג'גו, היה צלם קולנוע, ואמו הלן הייתה עקרת בית. בילדותו עברה המשפחה למחוז סארי. בהיותו בן 18 התגייס לצבא הבריטי ושירת בקפריסין. לאחר שחרורו למד אמנות בקולג' המלכותי לאמנות בלונדון.
בתקופת מלחמת ששת הימים הגיע לישראל כמתנדב. לאחר תקופה זו החליט לעלות לישראל. בשנת 1970 התגייס לשירות בצה"ל.

בשנת 1980 עבר להתגורר בקיבוץ מבוא חמה. ג'גו עבד כקריקטוריסט בעיתונים "על המשמר" "דבר" "מעריב" ו-"ארץ הגולן" וכן כתפאורן ומאייר בטלוויזיה הישראלית בתחילת דרכה. 

הוא היה שותף בהקמת "תא הקריקטוריסטים הישראלים" והציג בתערוכות בהולנד, בלגיה, צרפת, יוגוסלביה, יפן, קובה ועוד. בשנת 2006 השתתף בתערוכה "הקומונה מחייכת" במוזיאון בית אורי ורמי נחושתן.

ג'גו נפטר בשנת 2006 ונקבר בקיבוצו מבוא חמה.

## פרסומים
*ג'גו, מיכאל ויליאם, **הסתכל על החיים : עם ג'גו**, רמת גן: נינוה, 1969
*ג'גו, מיכאל ויליאם, **איבן בוא להתפלל**, רמת גן: נינוה, 1970
*גדול, אסתר; ג'גו, מייק (עורכים), **תל נוף במלחמה**, תל נוף: חמו"ל, תשל"ד

### איורים
*לוי, קובי, **הירח הוא סבא זקן**, תל אביב: תגא, 1978
*סמדר, **וקשרתי לו חוט זהב : שירים**, תל אביב: תגא, 1984
*ניר, דליה, **קטעים**, תל אביב: רשפים, תשל"ה 1985

## קישורים חיצוניים

קטגוריה:קריקטוריסטים ישראלים
קטגוריה:בוגרי האקדמיה המלכותית לאמנות הדרמה
קטגוריה:מבוא חמה: אישים
קטגוריה:עולים בשנות ה-1960
קטגוריה:אישים הקבורים בקיבוצים
קטגוריה:ישראלים שנולדו ב-1938
קטגוריה:ישראלים שנפטרו ב-2006
לירז דרור

**לירז דרור** (נולדה ב־10 בינואר 1991) היא דוגמנית ישראלית.

## ביוגרפיה
דרור נולדה בקיבוץ רביבים שבנגב, שסבתה וסבה היו ממקימיו במהלך שנות הארבעים. אמה, לינדה עלתה מאנגליה. לה שני אחים גדולים. בגיל 10 עברה עם משפחתה למושב העובדים ניר משה שבדרום. בגיל 13 התגלתה על ידי סוכנת הדוגמניות, אסתריקה נגיד, שקישרה אותה עם סוכנות "רוברטו" בה דרור יוצגה.

בשירותה בצה"ל, שירתה כמש"קית הדרכה במשטרה הצבאית.

## קריירה
ב-2009 דגמנה דרור בקמפיין משקפי שמש סתיו/חורף של המותג האמריקאי "קרולינה הררה".

ב-2011 שימשה כפרזנטורית קולקציית הקיץ של חברת האופנה הישראלית "גליק". מאז 2012 דרור שמישה כאחת הפרזנטוריות של מותג האופנה הישראלי "קסטרו". באותה שנה נבחרה גם לשמש כ"נערת תפוזינה" – הישראלית הראשונה שהתקבלה לתפקיד, על אף שהחברה ישראלית.

דרור הצטלמה להפקת אופנה למגזינים בינלאומיים "Elle", "ווג", "גרצייה" ו"גלאמור", וכיכבה על שערים של מגזינים בינלאומיים כגון "מקסים" "קוסמופוליטן" ו"מארי קלייר". בין היתר הצטלמה גם לחברות הבינלאומיות,: "טרוסארדי", ניוואה, זארה", "איב סן-לורן", "מוסקינו", "ולנטינו" ו"לבנטון".

בשנת 2012 דורגה על ידי המגזין "פורבס ישראל" במקום השביעי מבין הדוגמניות המרוויחות בישראל, עם הכנסות של כ-580 אלף ש"ח. בשנת 2013 דורגה במקום הרביעי באותו דירוג של "פורבס ישראל", כשהכנסותיה נאמדו בכ-2.2 מיליון ש"ח.

בשנת 2013 טסה לאנגליה לדגמן לצילומי תכשיטים מ"בית פברז'ה".

ב-2014 התמודדה בתוכנית המציאות הישראלית "זוג מנצח VIP" בערוץ 10, וסיימה במקום השני ביחד עם בן-זוגה, איציק פינטו.

בשנת 2015 נבחרה לפרזנטורית של מותג האופנה הבריטי "Ted Baker".

בשנת 2016 טסה לארצות הברית על מנת לדגמן למותג ההלבשה התחתונה האמריקאית "ויקטוריה'ס סיקרט" בתצוגה השנתית של החברה, אך דרור לא צלחה את שלבי הניפוי האחרונים באודישנים לכך.

בשנת 2017 הצטלמה בניו יורק לקמפיין הלבשה תחתונה של רשת החנויות הבריטית "מרקס אנד ספנסר".

חתמה גם בסוכנות הדוגמנות One Management, שייצגה בין השאר גם דוגמניות בינלאומיות כגון בר רפאלי ואימאן.

## חיים אישייים
ב-3 באוקטובר 2013, לאחר כשבע שנות זוגיות, התחתנה עם בן זוגה, איציק פינטו.

## קישורים חיצוניים

* 
* הכירו את לירז דרור!, באתר "קסטרו מגזין", 15 בפברואר 2012
* 
* הדס בשן, "אני נראית מאוד מאוד ממוצעת", באתר mako, 1 בינואר 2016
* מאיה פולק, פני הדרור, באתר מגזינה
* 

## הערות שוליים

קטגוריה:דוגמניות ישראליות
קטגוריה:דוגמנים ישראלים
קטגוריה:מתחרי זוג מנצח VIP
קטגוריה:ניר משה: אישים
קטגוריה:רביבים: אישים
קטגוריה:פרזנטוריות ישראליות
קטגוריה:ישראליות שנולדו ב-1991
קטגוריה:ישראלים שנולדו ב-1991
לוקיוס אנאוס פלורוס

**לוּקיוּס אַנֶאוּס פלוֹרוּס** (בלטינית: **Lucius Annaeus Florus**; 74 לספירה לערך – 130 לספירה לערך) היה היסטוריון רומאי יליד אפריקה שחי בתקופת שלטונם של טראיאנוס ואדריאנוס.

פלורוס חיבר תקציר של תולדות רומא מהיווסדה ועד סגירת שערי מקדש יאנוס על ידי אוגוסטוס ב-25 לספירה, כשהוא מסתמך בעיקר על "תולדות רומא" של ליוויוס. החיבור נושא את השם הארוך: *Epitomae de Tito Livio Bellorum Omnium Annorum DCC Libri II* (אפיטומות של טיטוס ליוויוס, כל המלחמות במשך 700 שנה, בשני ספרים) או *Epitome Rerum Romanorum* ("תקציר עלילות הרומאים"). הוא כתוב בסגנון מנופח ונמלץ כשיר הלל לגדולתה של רומא, שימי חייה נחלקים בו לשלוש תקופות: ילדות, נעורים ובגרות.

פלורוס טועה לעיתים קרובות בפרטים כרונולוגיים וגאוגרפיים, אך למרות מגרעותיו היה הספר נפוץ מאוד בימי הביניים כתקציר נוח ושימושי של תולדות רומא, והוא הוסיף לשמש כספר ללימוד עד המאה ה-19. בכתבי היד של הספר שנשתמרו לימינו מופיע המחבר בשמות יוליוס פלורוס, לוקיוס אנאוס פלורוס או סתם אנאוס פלורוס. ישנם חוקרים הסבורים כי בשל מאפייני סגנון דומים יש לזהותו עם פובליוס אניוס פלורוס (Publius Annius Florus), המשורר, הרטוריקן וידידו של הקיסר אדריאנוס, מי שחיבר את הדיאלוג העוסק בשאלה האם היה ורגיליוס נואם או משורר, שההקדמה לו נשתמרה לימינו.

## פלורוס על כיבוש ירושלים על ידי פומפיוס
בתיאורו את כיבושי פומפיוס, פלורוס מזכיר את כיבוש ירושלים (63 לפנה"ס) ומספר שפומפיוס עבר בדרכו אליה "דרך המטעים והעצים הריחניים המפורסמים של לבונה וצורי" (באזור יריחו). הוא מספר שהיהודים ניסו להגן עליה, אולם פומפיוס "נכנס וראה את סודה הגדול של אומה כופרת זו פתוח לראווה, השמיים תחת גפן מזהב". הכינוי "אומה כופרת" (בלטינית: inpia gens) ליהודים הפך לנפוץ במיוחד כתוצאה ממרד התפוצות בזמן טראיאנוס. השמיים היו מתוארים ברקמת אריג שהיה תלוי בבית המקדש. גפני הזהב השתרגו מעל שער המקדש. את הדגש שפלורוס שם על תמונת השמיים יש להסביר בהשקפה שהייתה נפוצה ברומא על היהודים כסוגדים לשמיים. פלורוס מספר גם שפומפיוס מונה לבורר בין האחים הורקנוס ואריסטובולוס (שנאבקו על כתר המלוכה של יהודה), ושהוא החליט לטובת הורקנוס וזרק את אריסטובולוס לכלא.

## לקריאה נוספת
* א"ד קולמן. **עולמה של הספרות הרומית – סקירה ביקורתית על מהותה, התפתחותה ומעצביה**. רמת גן, מסדה, 1983. עמ' 191 ואילך.

* Publius Annius Florus in: Livius.org
* Alonso Núñez, José Miguel, "'Floro y los historiadores contemporáneos"'. *ACD* 2006 42, pp. 117-126.
* W. den Boer, *Some Minor Roman Historians*. Leiden, Brill, 1972.


## קישורים חיצוניים

* 

* Florus. *Epitome of Roman History*. Translated by E.S. Forster. Loeb Classical Library. Cambridge (MA), Harvard University Press, and London, William Heinemann, 1929. Digitized copy in: LacusCurtius.

* טקסטים המיוחסים לפלורוס ב-Wikisource.

## הערות שוליים

קטגוריה:סופרים רומאים
קטגוריה:ילידי 70
קטגוריה:נפטרים ב-140
ממן אוויאיישן

**ממן אוויאיישן** היא חברה בת של קבוצת ממ"ן אשר הוקמה בשנת 2003. היא מייצגת יותר מ-20 חברות תעופה בתחום הנוסעים והמטען בישראל, בהן:
* **תחום הנוסעים** קובאנה ווייטנאם איירליינס (בעבר גם ג'ט איירווייז)
* **תחום המטען** אייר פראנס-KLM וקניה קרגו (בעבר גם ג'ט איירווייז קרגו)

בנוסף ממן אוויאיישן מייצגת בישראל את חברות הרכבת האירופאיות Renfe הספרדית ו-טרנאיטליה (Trenitalia) האיטלקית. ממן אוויאיישן מעניקה שירותי קרקע מלאים במרכז ודרום אמריקה, הודו, סין, ודרום-מזרח אסיה.

## קישורים חיצוניים
* קבוצת ממ"ן
* ממן אוויאיישן

קטגוריה:חברות תיירות ישראליות
קטגוריה:תעשיית התעופה בישראל
קטגוריה:רכבות
קטגוריה:ישראל: חברות שהוקמו ב-1974
אמיתי יונה

[ממוזער|אמיתי יונה ב[מרתון ירושלים 2025, לבוש חולצה עם הדפס של איתן הורן החטוף בעזה]]
**אמיתי יונה** (נולד ב-1994) הוא טריאתלט ישראלי. הוא פעמיים ברציפות אלוף ישראל (2013 ו-2014) ושביעי באליפות העולם לנוער (2013).

## ביוגרפיה
יונה נולד בהרצליה והחל להתאמן בגיל 12.

באליפות ישראל לנוער בשנת 2010 סיים יונה במקום החמישי, ושלישי בין הישראלים אחרי יונתן אולשינסקי ושחר שגיב. באליפות אירופה לנוער בשנת 2011 שנערכה בספרד סיים במקום 33.

באליפות ישראל לנוער שנערכה בשנת 2011 זכה יונה במדליית זהב בתוצאה של 1:03:58 לפני שחר שגיב ואסף פריד.

באליפות אירופה לנוער שהתקיימה באילת בשנת 2012 סיים יונה במקום השביעי בתוצאה של 56:40 דקות, 34 שניות בלבד אחרי המנצח. ב-ספטמבר אותה שנה הוא ניצח בתחרות הסבב האירופאי לנוער שהתקיימה בספרד. באליפות ישראל לנוער באותה שנה סיים במקום שלישי אחרי שחר שגיב ורון לוינסון.

### אלוף ישראל
באליפות ישראל בשנת 2013 זכה יונה במדליית זהב במקצה האולימפי לבוגרים בתוצאה של 2:03:28 שעות, לפני שחר שגיב ורון דרמון. 

באליפות אירופה עד גיל 23 שנערכה ברוסיה בשנת 2014 סיים יונה במקום תשיעי, ושני עד גיל 20, בתוצאה של 1:52:22 שעות. באליפות ישראל שנערכה באותה שנה, הוא הגן על תוארו וניצח לפני רון לוינסון ושחר שגיב.

יונה פרש מטריאתלון מקצועי במהלך שנת 2019, כיום הוא מתמקד בריצה למרחקים בינוניים וארוכים. ב-2022 זכה באליפות ישראל בחצי מרתון בתוצאה 1:09:55.

חיים אישיים:

יונה נשוי ומתגורר בעיר באר שבע.

## הישגים בולטים
* אלוף ישראל לנוער 2011
* מקום 12 באליפות אירופה עד גיל 23 – 2013
* מקום 9 באליפות אירופה עד גיל 23 – 2013
* אלוף ישראל לבוגרים 2013, 2014
* אלוף ישראל בחצי מרתון 2022
* שיא מסלול לרץ ישראלי במרתון ווינר ירושלים: 2:23:18, 2025

## קישורים חיצוניים

* אמיתי יונה באתר התאחדות הטריאתלון העולמית 
* 

## הערות שוליים

 
קטגוריה:טריאתלטים ישראלים
סנט פול שורדת

**סנט פול שורדת** (באנגלית: **St Paul's Survives**) היא תמונה, שצולמה בעיר לונדון שבבריטניה במהלך הפצצה גרמנית בליל 29-30 בדצמבר 1940. נראית בה כיפת קתדרלת סנט פול כשהיא מוקפת עשן ובניינים בוערים, אך שלמה. היא צולמה על ידי צלם העיתון דיילי מייל הרברט מייסון. התמונה היא מהידועות ביותר שצולמו במהלך התקפות האוויר הגרמניות המסיביות על בריטניה (הבליץ) במלחמת העולם השנייה. היא הפכה לסמל של עמידת הגבורה של לונדון ובריטניה בהפצצות אלו.

התקפת האוויר שבמהלכה צולמה התמונה נערכה במהלך הלילה ה-114 של הבליץ. בהתקפה נהרגו 160 איש, נפצעו למעלה מ-500 ומאות בניינים נהרסו במהלך מה שכונה לאחר מכן השרפה הגדולה השנייה של לונדון.

כמעט כל בניין שסביב קתדרלת סנט פול, ברובע הסיטי של לונדון, חרב או ניזוק בהתקפה. הקתדרלה עצמה לא חרבה בזכות מאמצים עילאיים: מכבי האש של לונדון לחמו להרחיק את הלהבות ממנה, וקבוצה מסורה של כבאים וצופי אש, שגויסו למטרה זו בהמרצתו של ראש הממשלה וינסטון צ'רצ'יל, פעלו בחירוף נפש לכבות כל פצצת תבערה שנחתה על גג המבנה או בסביבתו. בסך הכול נפלו על הקתדרלה או בסביבתה 29 פצצות תבערה, שאחת מהן כמעט והציתה את גג המבנה.

הרברט מייסון, הצלם הראשי של הדיילי מייל, התמקם באותו לילה על גג בניין העיתון ברחוב טיודור, כ-700 מטרים מהקתדרלה. הוא המתין במשך שעות להזדמנות לצלם אותה בעת שמטוסים גרמנים המטירו פצצות סביב וענני עשן כבדים כיסו את שמי העיר. הדיילי מייל פרסם לאחר מכן יחד עם התמונה את עדותו של מייסון בנוגע לרגע בו היא צולמה:

התמונה צולמה בשעת בוקר מוקדמת ב-30 בדצמבר. היא אושרה לפרסום על ידי הצנזורה והופיעה בעמודו הראשי של הדיילי מייל ביום המחרת, 31 בדצמבר. העיתון הכתיר אותה בכותרת "התמונה הגדולה ביותר של המלחמה".

## ראו גם
* אנדרטת הכבאים הלאומית

## קישורים חיצוניים
*כתבה לרגל מלאת שבעים שנה לצילום התמונה, באתר הדיילי מייל

קטגוריה:תצלומי מלחמת העולם השנייה
קטגוריה:הבליץ
קטגוריה:מלחמת העולם השנייה: 1940
קטגוריה:לונדון במלחמת העולם השנייה
קטגוריה:קתדרלת סנט פול
ג'ו ואן פליט

שמאל|ממוזער|250px|ג'ו ואן פליט בסרט "קדמת עדן", (1955)
**ג'ו ואן פליט** (באנגלית: ** Jo Van Fleet**; 30 בדצמבר 1915 – 10 ביוני 1996) הייתה שחקנית תיאטרון וקולנוע אמריקאית זוכת פרס טוני ופרס אוסקר לשחקנית המשנה הטובה ביותר לשנת 1955 על הופעתה בסרט "קדמת עדן".

## ביוגרפיה
ואן פליט נולדה בעיר אוקלנד, קליפורניה. למדה השכלה כללית ב"אוניברסיטת הפסיפיק"  שבעיר סטוקטון, קליפורניה ומשחק ב"סטודיו הרברט ברגהוף" שבגריניץ' וילג', מנהטן.

ואן פליט החלה את דרכה כשחקנית דרמטית בבמות ברודוויי בהצגות "אגדת חורף" ו"המלך ליר". היא זכתה בשנת 1954 בפרס טוני על הופעתה בתפקיד ג'סי מיי ווטס במחזה של הורטון פוט "המסע אל האושר".

הבמאי איליה קזאן שעבד עם ואן פליט בברודוויי במחזות "הטיסה למצרים" ו"קמינו ריאל" בחר בה בשנת 1955 לתפקיד קייט אמו של קאל טראסק (ג'יימס דין) בסרט קדמת עדן שהוא עיבוד קולנועי לרומן "קדמת עדן" של ג'ון סטיינבק. עבור ואן פליט הופעה קולנועית זו הייתה הראשונה שלה בהוליווד, היא זכתה בעבורה בפרס אוסקר לשחקנית המשנה הטובה ביותר. בשנה זו שיחקה ואן פליט גם בסרטיו של דניאל מאן: השושנה המקועקעת, העיבוד הקולנועי המוצלח למחזה "השושנה המקועקעת", בו שיחקה בתפקיד בסי והדרמה המוזיקלית הביוגרפית "מחר אזיל דמעה" בה הופיעה בתור קייטי אמה של הזמרת- שחקנית הצעירה ליליאן רות (סוזן הייוורד).

בהמשך דרכה הופיעה ואן פליט במערבונים "דו-קרב באו. קיי. קוראל" של ג'ון סטורג'ס בתפקיד קייט פישר אשתו של האקדוחן דוק הולידיי (קירק דאגלס), "המלך וארבע המלכות" של ראול וולש, בדרמות "המורד" בתפקיד ארלטה אמו של האסיר לוק (פול ניומן), "נהר פראי" של איליה קזאן ובקומדיה "אני אוהב אותך, אליס ב. טוקאלס" בתור אמו של הארולד פיין (פיטר סלרס).

את תפקידה הזכור האחרון בקולנוע עשתה ואן פליט בשנת 1976 מותחן הפסיכולוגי של רומן פולנסקי "הדייר" בתור מאדאם דיוז. היא המשיכה לשחק בתיאטרון עד לפרישתה בשנת 1986.

לואן פליט היה ילד אחד מנישואיה לוויליאם ביילס.

ואן פליט נפטרה בשכונת ג'מייקה, ניו יורק ב-10 ביוני 1996 כשהיא בת 81. היא נקברה ב"בית הקברות פלושינג" שבשכונת פלושינג, קווינס. על שמה של ואן פליט מונצח כוכב קולנוע בשדרת הכוכבים של הוליווד.

## פילמוגרפיה נבחרת
* קדמת עדן (1955)
* השושנה המקועקעת (1955)
* מחר אזיל דמעה (1955)
* המלך וארבע המלכות (1956)
* הקרב באו. קיי קוראל (1957)
* נהר פראי (1960)
* המורד (1967)
* אני אוהב אותך, אליס ב. טוקאלס (1968)
* הדייר (1976)

## קישורים חיצוניים

* 

קטגוריה:אמריקאים ילידי קליפורניה
קטגוריה:ערכים שבהם תבנית בריטניקה אינה מתאימה
קטגוריה:זוכי אוסקר: שחקנית המשנה הטובה
קטגוריה:זוכי אוסקר: שחקן המשנה הטוב
קטגוריה:זוכי פרס טוני: שחקניות
קטגוריה:אישים שהונצחו בשדרת הכוכבים של הוליווד: קולנוע
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:שחקניות תיאטרון אמריקאיות
קטגוריה:זוכי פרס דונלדסון
קטגוריה:בוגרי אוניברסיטת הפסיפיק
קטגוריה:אוקלנד (קליפורניה): אישים
קטגוריה:אמריקאיות שנולדו ב-1915
קטגוריה:אמריקאים שנולדו ב-1915
קטגוריה:אמריקאיות שנפטרו ב-1996
קטגוריה:אמריקאים שנפטרו ב-1996
פרנץ וילהלם זייוורט

**פרנץ וילהלם זייוורט** (בגרמנית: **Franz Wilhelm Seiwert**; ) היה צייר ופסל גרמני שהשתייך לזרם הקונסטרוקטיביסטי.

## ביוגרפיה
זייוורט נולד בקלן. נכווה קשה ב-1901, בהיותו בן שבע, במהלך טיפול רנטגן ניסיוני. כתוצאה מכך חי בפחד מתמיד שחייו יהיו קצרים.

למד מ-1910 עד 1914 בבית הספר לאמנויות ולאומנויות של קלן. ב-1919 הוא פגש במקס ארנסט ונטל חלק בפעילויות דאדאיסטיות. הוא הוזמן להציג בתערוכת דאדא גדולה בקלן אבל חזר בו ברגע האחרון.

תערוכת היחיד הגדולה הראשונה שלו הייתה בקלן ב-Kunstverein (אגודת האמנים) ב-1923 ובאמצע שנות ה-20 הוא היה מנהיגה של "קבוצת אמנים פרוגרסיביים" שביקשו ליישב קונסטרוקטיביזם עם ריאליזם בזמן שהם מביעים דעות פוליטיות רדיקליות. ב-1929 יסד את כתב העת "a-z", כתב עת לאמנות פרוגרסיבית.

כשהיטלר עלה לשלטון ב-1933 נמלט זייוורט, באופן זמני, לאזור שבע הגבעות (Siebengebirge); אך בריאותו הידרדרה במהירות וחבריו יעצו לו לחזור לקלן, שם נפטר ב-3 ביולי 1933.

## לקריאה נוספת

*Michalski, Sergiusz (1994). *New Objectivity*. Cologne: Benedikt Taschen. 
*Spies, Werner and John William Gabriel (1991). *Max Ernst collages: the invention of the surrealist universe*. New York: Abrams. 


## קישורים חיצוניים

## הערות שוליים

קטגוריה:אמנים גרמנים
קטגוריה:ציירים גרמנים
קטגוריה:גרמנים שנולדו ב-1894
קטגוריה:גרמנים שנפטרו ב-1933
התכתבות וילי וניקי

ממוזער|250px|וילהלם השני, קיסר גרמניה – "וילי"
ממוזער|250px|ניקולאי השני, קיסר רוסיה – "ניקי"

**טלגרמות וילי-ניקי** היו סדרת מסרים שהועברו בין וילהלם השני, קיסר גרמניה לניקולאי השני, צאר רוסיה, ערב מלחמת העולם הראשונה.

## ההתכתבות
הקיסר וילהלם והצאר ניקולאי היו בני דודים שלישיים (שניהם היו בני ניניו של פאבל הראשון, קיסר רוסיה), והקיסר היה בן דודה הראשון של אשתו של ניקולאי, אליס, נסיכת הסה. השליטים התכתבו באנגלית, וכינו זה את זה "וילי" ו"ניקי".

מקור הטלגרמות הוא , מקבץ מסמכים רשמיים שפורסמו כדי להצדיק את עמדת ממשלת גרמניה לאחר התפרצות המלחמה. המונח "טלגרמות וילי-ניקי" נובע מכותרת ספרו של הרמן ברנסטיין, "**התכתבות וילי-ניקי**", שפורסם ב-1918 וחשף את התכתבות הטלגרף בין שני השליטים במהלך התקופה שבין יוני 1904 לאוגוסט 1907.

הטלגרמות נפתחו בבקשתו של הצאר מהקיסר לעצור את ההתפתחויות החמורות שהביאו לפריצת המלחמה:

.

בסופו של דבר השתנה טון ההתכתבות, ושני המנהיגים הזהירו זה את זה מגיוס ממשמש ובא עקב גורמים שמחוץ לשליטתם, תוך הבהרה שהגיוס, אין פירושו מלחמה. מתוך הטלגרמה האחרונה של וילהלם לניקולאי:

.

נציגי המדינות הלוחמות דנו בטלגרמות במהלך המלחמה, במהלך הדיונים בוועידת השלום בפריז (1919), בשנים שבין שתי המלחמות ועד היום. בשנים האחרונות העריכו החוקרים מחדש את חילופי הדברים, והקדישו תשומת לב יתרה לטלגרמה של ניקולאי השני שמתוארכת ל-29 ביולי 1914, יומיים לפני המלחמה:

.

כפי שנראה מנוסח הטלגרמה, ב-29 ביולי 1914, הציע הצאר ניקולאי להעביר את הדיון בבעיה האוסטרו-סרבית לוועידת האג (בבית הדין הקבוע לבוררות בהאג). הקיסר וילהלם לא הגיב להצעה בתשובתו. לפי הפוליטיקאי האמריקני ג'יימס בק, שכתב רבות על המלחמה ותקף את ממשלת גרמניה לפני שפרצה, משרד החוץ הגרמני השמיט את הטלגרמה כשפרסם את ההתכתבות בין הקיסר ובין הצאר. לאחר פרסום הטלגרמה בידי משרד החוץ הרוסי ב-31 בינואר 1915, הסבירו אנשי משרד החוץ הגרמני כי החשיבו את הטלגרמה כ"לא חשובה". מנגד, שר החוץ הרוסי סרגיי סאזונוב ושגריר צרפת ברוסיה מוריס פלאולוג האמינו כי הטלגרמה דווקא חשובה. פלאולוג, בק ואחרים האשימו את וילהלם שבכך שלא תמך בהצעת ניקולאי, נטש למעשה את הסיכוי לשלום ולפתרון הבעיה.

## הערות שוליים

קטגוריה:האימפריה הרוסית: יחסי חוץ
קטגוריה:מלחמת העולם הראשונה
קטגוריה:מסמכים היסטוריים
סטארודוב

**סטארודוב** (ברוסית: **Староду́б**) היא עיר במחוז בריאנסק שברוסיה, לחופי נהר בבינץ שבאגן הדנייפר, 169 ק"מ מדרום מערב לבריאנסק. משמעות השם ברוסית היא "אלון עתיק".

## היסטוריה
תיעוד אודות העיר קיים מאז המאה ה-11 בתקופה זו הייתה העיר ככל הנראה חלק מסבריה . העיר נשרפה לחלוטין במאה ה-13, עם פלישת המונגולים.

במאה ה-14 הפכה העיר לחלק מהדוכסות הגדולה של ליטא, ולאחר מכן - לחלק מהאיחוד הפולני-ליטאי. במאה ה-16 ובתחילת המאה ה-17 הייתה סטארודוב חלק מנסיכות מוסקבה. בתקופת מרד חמלניצקי הייתה העיר אחד ממרכזי ההתקוממות, ובמחצית השנייה של המאה ה-17, לאחר המרד, נהנתה העיר ממידה מסוימת של אוטונומיה. עד 1781 הייתה העיר חלק מהמחוז הקוזאקי האוטונומי באוקראינה, ולאחר מכן השתייכה לאוקראינה.

בשנת 1918, בשלבים האחרונים של מלחמת העולם הראשונה, כבשו הגרמנים את סטארודוב, ובנובמבר 1918 כבשו הסובייטים את העיר.

ב-18 באוגוסט 1941 כבשו הגרמנים שוב את העיר, במהלך מבצע ברברוסה. ב-22 בספטמבר 1943 שחרר הצבא האדום את העיר.

## ארכיטקטורה
סטארודוב הייתה מרכז חשוב של הממלכה הקוזאקית, ולכן היא המקום היחיד ברוסיה בו קיימות דוגמאות אותנטיות של בנייה בסגנון הבארוק האוקראיני. כנסיית הלידה בעיר נבנתה ב-1617 ושופצה בשנת 1677 לאחר שפרצה בה שרפה. כנסייה זו היא דוגמה טיפוסית של סגנון הבארוק הקוזאקי. מבנים ייחודיים נוספים הם כנסיית ההתגלות שנבנתה ב-1789 וכנסיית ניקולאוס הקדוש שנבנתה בסגנון נאו-קלאסי ב-1802.

## יהודי סטארודוב
בשנות העשרים חיו בסטארודוב כ-4,100 יהודים, אך רובם היגרו מהעיר, חלקם לארצות הברית, בעשור שלאחר מכן. ערב מלחמת העולם השנייה היו בעיר כ-1,630 יהודים.

העיר נכבשה בידי הגרמנים באוגוסט 1941 ובספטמבר רוכזו רוב היהודים שבעיר בגטו. כמה מאות מהם נרצחו בירי מחוץ לגטו או מתו ממחלות בגטו. במרס 1942 נרצחו כ-800 היהודים שנותרו בגטו על ידי יחידות גרמניות ויחידות משטרה אוקראיניות.

## קישורים חיצוניים

* 
* 
* 
* 
* 

קטגוריה:מחוז בריאנסק: ערים
קטגוריה:רוסיה: עיירות יהודיות
טולנה

**טולנה** (בהונגרית: **Tolna**) היא עיירה במחוז טולנה בחלקה הדרום-מערבי של הונגריה, כ-10 ק"מ מצפון מזרח לסקסארד.

## היסטוריה
האזור היה מיושב ככל הנראה עוד בתקופת האימפריה הרומית. במאה התשיעית נכלל האזור בתחומי ההתיישבות הראשונה של המדיארים במרכז אירופה ומאוחר יותר נכלל בתחום שלטונו של אישטוון הראשון, מלך הונגריה ובתחום שלטונם של צאצאיו. בתקופת שלטונו של אישטוון נבנתה ככל הידוע טירת טולנה. במאה ה-11 נוסד במקום מנזר בנדיקטיני וכתב הזכות של הנזירים  הוא המסמך העתיק ביותר הידוע בו רשומות מילים בשפה ההונגרית.

במאה ה-15 הייתה טולנה עיירת שוק, מרכז שלטוני הונגרי ואחד מבסיסי המערכה נגד האימפריה העות'מאנית. בקרב מוהאץ' ב-1526 נכבשה העיר על ידי הטורקים ורבים מתושביה עזבוה. בסוף המאה ה-17 נותרו בעיר ככל הנראה עשרות משפחות בלבד, אך בהדרגה החלו להגיע אל העיר משפחות שהיגרו מגרמניה. משפחות אלה רכשו אדמות וקיבלו זכויות להקמת שווקים.

בתחילת המאה ה-18 שבה והשתלטה האימפריה הרומית הקדושה על העיר. ב-1745 נפגעה העיר קשות בשרפה, אך שיקומה היה מהיר והתפתחותה הואטה רק במעט. בעיר התפתחו תעשיית הדיג והמטוויות, שנעזרו בטחנות המים שנבנו בעיר.

## יהודים
יהודים ראשונים התיישבו באזור במאה ה-16 לפי יוסף שפיצר יהודים אלו עזבו עם הצבא הטורקי, והקהילה התחדשה שוב בשנת 1735 אז התיישבה באזור משפחה אחת והקהילה החלה להתפתח עד לשנת 1861 אז הוקמה רשמית ובשנת 1864 היו במקום כבר בית כנסת וחברה קדישא.

בשנת 1939 גויסו גברים יהודים מהעיר לשירות העבודה של הצבא ההונגרי. בתקופה זו היו בעיר כ-200 יהודים שהשתייכו לקהילה הנאולוגית. בשנת 1942 גויסו גברים יהודים נוספים מהעיר לפלוגות העבודה, ורבים מהם נספו בחזית אוקראינה.
במרס 1944 כבשו הגרמנים את הונגריה, ובמאי 1944 הוקם גטו בטולנה. בגטו רוכזו יהודי טולנה ומאות יהודים נוספים, פליטים. ביוני או יולי 1944 הועברו תושבי הגטו לפקש וביולי גורשו משם לאושוויץ.

## ילידי המקום
* **[[מור גרינוולד]]** (1851 – 1912) היה רופא מיילד-גינקולוג, בלנאולוג, "יועץ מלכותי", בעל בית הבראה.
* **[[שטפניה הלאס]]**, (במקור **שטרן** 1914 – 1978) הייתה דוקטור לרפואה (MD) יהודייה-הונגרייה.

## קישורים חיצוניים

* 
* 

## הערות שוליים

קטגוריה:הונגריה: ערים
קטגוריה:קהילות יהודיות שהושמדו בשואה
קטגוריה:גטאות בהונגריה
קטגוריה:קהילות יהודיות בהונגריה
קטגוריה:מחוז טולנה
יהודה כהן (קצין)

**יהודה כהן** (1938 - אפריל 2019) היה קצין צה"ל בדרגת תת-אלוף. כיהן כקצין הנדסה ראשי ולאחר שחרורו שימש כמנכ"ל מע"צ ומנכ"ל חברת כביש חוצה ישראל.

## ביוגרפיה
כהן נולד באיזמיר שבטורקיה ועלה לישראל ב-1949 במסגרת עליית הנוער, גדל ברמת הדסה ובמושב נהלל. ב-1957 התגייס לצה"ל ושירת בחיל ההנדסה הקרבית, לאחר קורס קצינים שירת בגדוד 601. במלחמת ששת הימים לחם בחזית המצרית, במסגרת גדוד הנדסה במילואים. לאחר המלחמה יצא ללימודים בממלכה המאוחדת ובשובו מונה למפקד גדוד הנדסה, עמו לחם במלחמת ההתשה בבנייה ותחזוק קו בר-לב. הוא יצא ללימודי הנדסה אזרחית בטכניון ובמקביל מונה להקים גדוד מילואים, גדוד הנדסת שדה משוריין 923 במסגרת אוגדה 210. הוא פיקד על הגדוד במלחמת יום הכיפורים בלחימה בחזית הסורית. לאחר המלחמה מונה לראש ענף מבצעים במפקדת קצין הנדסה ראשי והשלים את לימודי ההנדסה. לאחר מכן פיקד על בית הספר להנדסה צבאית ולמד במכללה לביטחון לאומי.

באפריל 1983 קודם לדרגת תת-אלוף ומונה לקצין הנדסה ראשי, הוא שירת בתפקיד עד אוקטובר 1985. בתקופתו צורף החיל אל מפקדת חילות השדה והחל בתכנונו של קליטת רק"ם ייעודי לחיל ההנדסה, נגמ"ש הפומ"ה. כמו כן הושקעו מאמצים וכספים רבים בבניית ביצורים בדרום לבנון ובגבול הצפון.

לאחר שחרורו מונה בינואר 1986 למנכ"ל מע"צ, הוא כיהן בתפקיד עד 1993, במהלך כהונתו גדלו באופן משמעותי תקציבי החברה, נבנו ותוכננו מחלפים רבים ברחבי הארץ, כמו כן בוצעה בדיקת הכדאיות הכלכלית של כביש 6, ובעקבות כך מונה כהן למנכ"ל הראשון של חברת כביש חוצה ישראל, חברה ממשלתית שתפקידה לקדם ולתכנן את הפרויקט. הוא כיהן בתפקיד עד שנת 2010, במהלכן נסלל מרביתו של הכביש, לאחר קידום של הצעות חוק ייעודיות בכנסת בנוגע להפקעת קרקעות ותשלום הפיצויים עבורן וחוק כביש אגרה.

נפטר באפריל 2019 בגיל 83, והובא למנוחות בבית העלמין בקיסריה בה התגורר .

## קישורים חיצוניים

* תא"ל יהודה כהן 1985-1983, באתר חיל ההנדסה הקרבית

## הערות שוליים

קטגוריה:תתי-אלופים בצה"ל
קטגוריה:ישראלים ילידי טורקיה
קטגוריה:עולים לאחר קום המדינה: 1948–1950
קטגוריה:עולים בעליית הנוער
קטגוריה:בוגרי הטכניון - מכון טכנולוגי לישראל
קטגוריה:קציני הנדסה של פיקוד המרכז
קטגוריה:קציני הנדסה ראשיים
קטגוריה:מנכ"לים יוצאי שירות קבע בצה"ל
קטגוריה:מהנדסים אזרחיים ישראלים
קטגוריה:מפקדי בית הספר להנדסה קרבית
קטגוריה:חיילי חיל ההנדסה במלחמת ששת הימים
קטגוריה:מפקדי גדודים במלחמת יום הכיפורים
קטגוריה:חיילי חיל ההנדסה במלחמת יום הכיפורים
קטגוריה:קיסריה: אישים
קטגוריה:אישים הקבורים בבית הקברות בקיסריה
קטגוריה:ישראלים שנולדו ב-1938
קטגוריה:ישראלים שנפטרו ב-2019
פאני בייסרון

**פאני בייסרון** (נולדה ב-9 במרץ 1992) היא טריאתלטית ישראלית. הייתה אלופת ישראל בטריאתלון בין השנים 2010-2013.

## ביוגרפיה
בייסרון נולדה בנהריה ולאחר מכן עברה לכרמיאל. החלה להתאמן כילדה בכרמיאל, מאוחר יותר ברוסיה.

בגיל 18 זכתה לראשונה באליפות ישראל בטריאתלון, ואחר כך זכתה עוד שלוש פעמים ברציפות. בתחילת 2012 התגייסה לצה"ל וקיבלה מעמד של ספורטאי מצטיין.

באוגוסט 2014 זכתה במקום הרביעי בתחרות סבב גביע אירופה בטריאתלון שנערכה בריגה, והבטיחה את מקומה בהמשחקים האירופיים בבאקו 2015.

בשנים האחרונות התאמנה באוסטרליה, יחד עם רון דרמון וכן עם חלק מהנבחרת הרוסית. כיום היא מאמנת.

## הישגים בולטים
* אלופת הארץ בנערות לשנים 2008-2009
* מקום ראשון בטריאתלון נשים הרצליה ע"ש תמר וסוזי דבוסקין 2010
* אלופת הארץ בנשים מ-2010 ועד 2013
* מקום שישי באולימפיאדת נוער סינגפור 2010
* אלופת אולימפית במסגרת האירופאית בתחרות שליחים באולימפיאדת הנוער סינגפור 2010
* מקום 24 בגביע עולם אדמונטון קנדה 2011
* מקום 4 בגביע אירופה אילת 2011
*מקום 8 בגביע אוקאניה מולולובה אוסטרליה 2011
* מקום 23 באליפות אירופה עילית נשים אילת 2012

## קישורים חיצוניים

* עמוד אישי באיגוד הטריאתלון העולמי
* עמוד אישי באיגוד הטריאתלון הישראלי
## הערות שוליים

 

קטגוריה:אלופות ישראל בטריאתלון
קטגוריה:ספורטאיות ישראליות באולימפיאדת הנוער
קטגוריה:ישראליות שנולדו ב-1992
קטגוריה:ישראלים שנולדו ב-1992
קוגן

**קוגן** הוא שם משפחה יהודי מזרח אירופאי, וריאציה של שם המשפחה "כהן".

קטגוריה:שמות משפחה אשכנזיים
ראש ממשלת צפון אירלנד (1921–1972)

200px|ממוזער|שמאל|דגל צפון אירלנד 1921–1972
**ראש ממשלת צפון אירלנד** היה ראש הרשות המבצעת של **[[צפון אירלנד]]** מכינון התפקיד ב-1921 ועד ביטולו ב-1972. למרות שהחוק מ-1920 שמתקפו קמה צפון אירלנד לא כלל משרת ראש ממשלה, החליט הלורד לוטננט (המושל הכללי של צפון אירלנד), מתוקף סמכותו כנציג הכתר הבריטי לכונן את משרת ראש הרשות המבצעת. בעל התפקיד היה ראש המפלגה הגדולה ביותר בבחירות בצפון אירלנד, הוא הרכיב את ממשלת הטריטוריה ונשא בתואר ובסמכויות מקבילות לראש ממשלת בריטניה, בתחום צפון אירלנד. עקב אירועי הדמים שאיימו לגרור את צפון אירלנד לאנרכיה (וחודשיים בדיוק לאחר יום ראשון העקוב מדם), החליטה ממשלת בריטניה לבטל את השלטון העצמי ולהעביר את צפון אירלנד למשטר של שלטון ישיר (Direct Rule) באמצעות השר לענייני צפון אירלנד בממשלת בריטניה. בכל השנים בהן התקיימת המשרה היה ראש הממשלה יו"ר מפלגת האיחוד של אלסטר (UUP). מעונו הרשמי של ראש הממשלה היה בטירת סטורמונט, למרות שאחדים העדיפו את בית סטורמונט.

בשנת 1998, לאחר הסכם יום שישי הטוב, חודש הממשל העצמי, כאשר בראשות הרשות המבצעת ניצבים השר הראשון של צפון אירלנד וסגנו.

## האישים שכיהנו בתפקיד

## קישורים חיצוניים
* ממשלות צפון אירלנד 

*
קטגוריה:צפון אירלנד: היסטוריה
קטגוריה:צפון אירלנד: פוליטיקה
קאופמן קוהלר

הרב **קאופמן קוהלר** (באנגלית: **Kaufmann Kohler**; 10 במאי 1843, פירט, בוואריה - 28 בינואר 1926) היה רב רפורמי בארצות הברית ותאולוג.

## חייו ויצירתו

קאופמן קוהלר נולד למשפחה של רבנים. הוא קיבל חינוך תורני בהספורט (Hassfurt), מיינץ, אלטונה ובפרנקפורט על נהר מיין (אצל שמשון רפאל הירש). הוא למד באוניברסיטאות של מינכן, אוניברסיטת ברלין ובאוניברסיטת ארלנגן. עבודת הדוקטור שלו (1868) "ברכת יעקב" הייתה אחד המחקרים הראשונים בתחום של הביקורת הגבוהה של בקורת המקרא והאופי הרדיקלי שלה סגר בפניו אפשרות לקבל משרת רבנות בגרמניה. אברהם גייגר, שקוהלר נמנה עם צוות הכותבים בכתב העת שלו בגיל צעיר, השפיע מאוד על הקריירה שלו והמליץ לו לנסוע לארצות הברית. ב-1869 הוא קיבל בקשה להתמנות כרב רפורמי בקהילת בית אל בדטרויט. ב-1871 התמנה להיות רב בקהילת סיני בשיקגו. ב-1879 הוא החליף את חותנו דוד איינהורן כרב של טמפל בית אל, ניו יורק. גיסו אמיל ג'. הירש החליף אותו בשיקגו. ב-26 בפברואר 1903 הוא נבחר לנשיאות היברו יוניון קולג' בסינסינטי.

מאז הגעתו לאמריקה תמך קוהלר באופן פעיל ביהדות הרפורמית. הוא היה אחד החברים הצעירים ביותר בוועידת הרבנים בפילדלפיה שהתקיימה ב-1869 וב-1885 הוא היה קובע הטון העיקרי בניסוח מצע פיטסבורג, הצהרת עקרונות שסיכמה את השקפת הרפורמים באמריקה.

קוהלר שרת שנים רבות כנשיא מועצת הרבנים של ניו יורק והיה נשיא כבוד של הוועידה המרכזית של הרבנים האמריקאים. הוא היה עורך בפועל של Sabbath Visito, שבועון יהודי לנוער מ-1881 עד 1882 ויחד עם א. ס. מוזס ואמיל הירש ערך ב-1886 את כתב העת The Jewish Reformer, כתב עת שעסק בענייניה של היהדות הרפורמית.

קוהלר היה מאוד פעיל וכתב הרבה בכתבי עת מדעיים שעסקו בנושאים יהודיים ושמיים באירופה ובאמריקה. בין כתבי העת להם תרם מאמרים מחקריים לעיתים קרובות היו Zeitschrift של גייגר, Hebraica - כתב העת של החברה המזרחית הגרמנית, Jewish Quarterly Review, Allgemeine Zeitung des Judenthums, Jewish Times, American Hebrew, Menorah Monthly, Zeitgeist ו-Unity. הוא הטיף להעברת קדושת השבת ליום ראשון כדי להקל על שמירת השבת.

בין חיבוריו המחקריים נמנים:

*On capital punishment, 1869
*The Song of Songs, 1877
* Backwards or Forwards, 1885 (סדרה של הרצאות על יהדות רפורמית
* Ethical Basis of Judaism, 1887
* Church and Synagogue in Their Mutual Relations, 1889
* A Guide to Instruction in Judaism, 1899

הוא גם ערך, בגרמנית, את כתביו המקובצים של דוד איינהורן, 1880. בסוף חייו כתב את הספר The Origins of the Synagogue and the Church, שפורסם אחרי מותו, ב-1929.

## לקריאה נוספת

* *Who's Who in America*, 1904;
* Isaac Markens, *The Hebrews in America*, pp. 288–289;
* American Jewish Year Book, 5664;
* The American Hebrew, Sept. 18, 1891;
* Leon Hühner, in The Jewish Exponent, March 13, 1903.


## קישורים חיצוניים

* 
* 
* Personal Reminiscences of my early life, אוטוביוגרפיה של קוהלר.
* 
* 
* 


* Chicago Sinai Congregation
* Temple Beth El, Detroit
* Kaufmann Kohler and the Rise of Reform Judaism in America
* JEWISH THEOLOGY SYSTEMATICALLY AND HISTORICALLY CONSIDERED BY DR. K. KOEHER (sic)


## הערות שוליים

קטגוריה:רבנים רפורמים אמריקאים
קטגוריה:רבנים רפורמים גרמנים
קטגוריה:מהגרים מגרמניה לארצות הברית
קטגוריה:סגל היברו יוניון קולג'
קטגוריה:מנהיגים דתיים בסינסינטי
קטגוריה:עורכי האנציקלופדיה היהודית
קטגוריה:אמריקאים שנולדו ב-1843
קטגוריה:אמריקאים שנפטרו ב-1926
אלקן נתן אדלר

**אלקן נתן אדלר** (באנגלית: **Elkan Nathan Adler**, בעברית **אלחנן נתן אדלר**; 24 ביולי 1861, לונדון – 15 בספטמבר 1946, לונדון) היה סופר, עורך דין, היסטוריון ואספן ספרים וכתבי יד יהודי בריטי. קטלוג אדלר – כרטסת ובו רשימות על קטעים מגניזת קהיר וכתבי יד שראה בספריות בהם עבר, בעיקר בקיימברידג', אוקספורד, וספרייתו הפרטית – הוא אחד מהמקורות המרכזיים למידע על כתבי היד העבריים.

## קורות חיים
אביו של אדלר, נתן מרקוס אדלר, היה הרב הראשי של האימפריה הבריטית. 

אדלר הרבה לנסוע ובנה ספרייה גדולה מאוד, במיוחד של תעודות יהודיות עתיקות. אדלר היה בין הראשונים שחקרו את המסמכים שאוחסנו בגניזת קהיר. למעשה הוא היה האירופאי הראשון שנכנס אליה. בזמן ביקוריו בקהיר ב-1888 ו-1895 אסף אדלר והביא יותר מ-25,000 קטעי כתבי יד לאנגליה.

ב-1921 הוא פרסם קטלוג בשם Catalogue of Hebrew Manuscripts in the Collection of E. N. Adler בו הוא מתאר יותר מ-4,500 כתבי יד מהאוסף שלו. אדלר אסף יותר מ-30,000 ספרים מודפסים בנושאי יודאיקה. לרוע מזלו מעילה של שותף לעסקים הכריחה אותו למכור חלק ניכר מספרייתו, ביניהם את הגדת גרציאנו, לבית המדרש לרבנים באמריקה בניו יורק ולהיברו יוניון קולג' בסינסינטי ב-1923. יתר על כן, אדלר הסכים להוריש רכישות נוספות שלו לבית המדרש לרבנים באמריקה אחרי מותו.

בזמן ביקורו במצרים ב-1924 רכש אדלר כד, שהתגלה לא מכבר, שהכיל את הארכיון של שכיר החרב המצרי הורוס בנו של נחוטס (145–88 לפנה"ס) וכתב עליו בספר **The Adler Papyri**.

## חיבוריו
אדלר פרסם ספרים רבים על מסעותיו ועל האוספים הגדולים שלו. בין השאר: 

* About Hebrew Manuscript, 1905
* A Gazetteer of Hebrew Printing, 1917
* Jews in Many Lands, 1905
*Auto de Fe and Jew, 1908
* History of the Jews of London, 1930
* Jewish Travellers, 1930

וכן מאמרים על השומרונים ועל ההיסטוריה של היהודים במצרים ובפרס. 

## יחסו לציונות
אלקן אדלר היה מאוד פעיל בענייני הקהילה היהודית-אנגלית, במיוחד בנושאי חינוך והיה ציוני נלהב. הוא היה בין החברים הראשונים של חובבי ציון באנגליה. ב-1891 הוא היה סגן נשיא הוועידה הבינלאומית לשאלת רוסיה-יהודי, שהתקיימה בברלין.  בספטמבר 1900 הוא סייע לדוד ילין בעניין רכישת האדמה להקמת "בית הספרים" שהיה הבסיס לספריה הלאומית ואף נתן לו שני כתבי יד נדירים לאוסף המתגבש.  

## קישורים חיצוניים

* 
* 
* 
* 

## הערות שוליים

קטגוריה:היסטוריונים יהודים בריטים
קטגוריה:היסטוריונים בריטים
קטגוריה:אספני ספרים
קטגוריה:נוסעים
קטגוריה:בריטים שנולדו ב-1861
קטגוריה:בריטים שנפטרו ב-1946